Politiet: Beruset mann klatret opp i mast ved Bislett stadion
- Vi fikk melding fra et vitne som hadde observert ham, sier operasjonsleder Sven-Martin Ege i Oslo politidistrikt. Politiet rykket ut og fikk etter hvert kontakt med vedkommende. Ege opplyser at mannen fremsto som beruset ovenfor patruljen som pratet med ham.Operasjonslederen sier videre at mannen foreslo å klatre ned igjen selv, men lovens lange arm tok ikke bølgen for dette forslaget. Det mente politiet ville være uforsvarlig. - Vi bestemte oss raskt for at det ville være bedre å få ham ned på en kontrollert måte. Brannvesenet ble derfor tilkalt og de rykket ut med en stigebil for å ordne opp i situasjonen. Stigebilen nådde akkurat opp til de høye lysmastene. Klokken 04.30 opplyser politiet på Twitter at mastklatreren er trygt nede på jorden igjen.Kort tid senere melder politiet at mannen driver med foto og klatring til vanlig. Til politiet har han forklart at han skulle undersøke om plassen egnet seg for å ta fine bilder. Politiet ga mannen beskjed om at dét ikke var tilfelle og formante ham om å ikke gjøre slike ting i fremtiden.
Natt til søndag måtte Oslo-politiet og brannvesenet rykke ut etter at en mann hadde klatret til toppen av en lysmast ved Bislett stadion.